OpenLLM-France/wikimedia huggingface dataset:
# Nevera del Mas del Susagno

Nevera del Mas del Susagno o d'en Sord és un pou de glaç d'Arbolí (Baix Camp) inclòs a l'Inventari del Patrimoni Arquitectònic de Catalunya.

## Descripció

Estructura cilíndrica. N'ha desaparegut la cúpula i un bocí de la paret est nord-est, allà on probablement hi havia l'entrada horitzontal, al vessant dret de la rasa del Prat, també dita de la Nevera.
El cilindre estava revestit de pedra seca. Diàmetre: 6 metres. Profunditat: 6-7 metres a la paret oest, ben conservada.
Queda l'arrencada de l'arc que sostenia la cúpula. Al fons, hi ha terra i pedres i hi creix una alzina.
L'indret, pròxim a la part alta dels grans penya-segats que cauen damunt de les Guilletes (terme d'Alforja), aiguavessant del Camp, és particularment afectat pel fred i la boira a l'hivern. Sembla que cap el 1850 encara s'hi empouava.

## Història

L'acta del consell municipal d'Alforja del 27/07/1775 parla d'un pou de neu a Arbolí, sense indicar si es refereix al de les Guixeres o al del Mas del "Susagno". La discussió que va donar lloc a l'Acta tractava d'aclarir si Arbolí "deu entender-se ser montanyas de Pradas".

## Referències

* 1 2 3 4 5 «Nevera del Mas del Susagno». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].
# Muráň

Muráň és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1321.
# Perbøeïta-(La)

La perbøeïta-(La) és un mineral de la classe dels silicats que pertany al grup de la gatelita. Anomenada d'acord amb l'esquema de nomenclatura del grup de la gatelita com a anàleg de lantani de la perbøeïta-(Ce).

## Característiques

La perbøeïta-(La) és un silicat de fórmula química CaLa₃(AlAl₂Fe$^{2+}$)[Si₂O₇][SiO₄]₃O(OH)₂. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2020. Cristal·litza en el sistema monoclínic. La seva duresa a l'escala de Mohs és 6.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5253/1.

## Formació i jaciments

Va ser descoberta a Mochalin Log, a la localitat de Kixtim (óblast de Txeliàbinsk, Rússia), on es troba en forma de grans anèdrics aïllats, de fins a 0,5 mm, i agregats granulars, de fins a 3 x 1 mm. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Perbøeite-(La)» (en anglès). Mindat. [Consulta: 18 juliol 2021].
# James Gadsden

James Gadsden (Charleston, 15 de maig de 1788 - Charleston, 26 de desembre de 1858) va ser un diplomàtic (va ser ambaixador dels Estats Units a Mèxic) nord-americà, soldat i empresari per a qui es va donar nom a la Compra de Gadsden (oficialment Tractat de la Mesilla), territori que els Estats Units van comprar a Mèxic i que es van convertir en les porcions meridionals d'Arizona i Nou Mèxic. James Gadsden va servir com a Ajudant General de l'exèrcit nord-americà des del 13 d'agost de 1821 fins al 22 de març de 1822. Era conegut comunament com el general Gadsden, tot i que mai va tenir rang per sobre de coronel.
Nasqué a Charleston, South Carolina, durant 1788, i era net de l'heroi de la independència dels Estats Units Christopher Gadsden, que dona nom a la Gadsden flag. Estudià a la Yale University de Connecticut, completà la seva graduació el 1806.

## Referències

* ↑ «James Gadsden». Encyclopædia Britannica [Consulta: 24 gener 2018].

## Enllaços externs

* Another Weeping Time: Sale of 235 Slaves of Gen. James Gadsden, SC, 1860
# Jericho (míssil)

Jericho és el nom d'una família de míssils balístics israelians començats a desenvolupar a mitjan anys 1960 per Dassault a França. Es van fer versions d'una i dues etapes.
L'encàrrec original va ser el disseny d'un míssil capaç d'aconseguir 500 km de distància amb una ogiva de massa indeterminada. La primera prova del míssil d'una etapa va tenir lloc l'1 de febrer de 1965, i la prova amb dues etapes va tenir lloc el 16 de març de 1966. Es va tractar del primer míssil desenvolupat a França amb un ordinador digital de bord. El programa va ser cancel·lat al gener de 1969 a causa de l'embargament d'armes sobre Israel. El programa es va reprendre posteriorment.
Els detalls exactes dels míssils Jericho són difícils de trobar a causa del secretisme que els envolta, atès que segurament estan relacionats amb el programa nuclear israelià.

## Versions
### Jericho 1

Primera versió, derivada del Jericho francès original. Es van fer 3 llançaments de prova, entre el 21 de desembre de 1990 i el 6 d'abril de 2000.

#### Especificacions

* Apogeu: 100 km
* Massa total: 4500 kg
* Diàmetre: 1,01 m
* Longitud total: 10,06 m
* Ogiva (pes estimat): 500 kg
* Abast màxim: 480 km

### Jericho 2

Míssil tàctic, probablement es tracta de les dues primeres etapes del llançat Shavit. Es van fer 5 llançaments de prova, entre l'1 de maig de 1987 i el 27 de juny de 2001.

#### Especificacions

* Apogeu: 300 km
* Empenyiment en enlairament: 610 kN
* Massa total: 22.000 kg
* Diàmetre: 1,71 m
* Longitud total: 12,59 m
* Envergadura: 2,5 m
* Abast màxim: 1.450 km

### Jericho 3

El Jericho 3 és un ICBM armat nuclear que va entrar en servei en el 2011. Es creu que el Jericho 3 té un propulsor sòlid de tres etapes i una càrrega útil de 1000-1300 kg. La càrrega útil podria ser un sol cap nuclear de 750 quilos o bé dues ogives MIRV de baix rendiment. Té un pes de llançament estimat de 30.000 kg i una longitud de 15.5 metre amb una amplada de 1.56 m. Pot ser similar a un vehicle de llançament espacial Shavit actualitzat i redissenyat, produït per Israel Aerospace Industries. Probablement té motors de primera i segona etapa més llargs. És estimat per la pàgina web missilethreat.comque té un abast de 4800-6500 km (2982-4038 milles), encara que una enquesta de proliferació de míssils de 2004 realitzada pel Servei d'Investigació del Congrés dels EUA va estimar que el seu abast màxim era de fins a 11.500 km.

#### Especificacions

* Ogiva nuclear: 750 kg
* Pes de llançament: 30.000 kg
* Longitud: 15,5 m
* Abast màxim: 11.500 km
# Katarbei

Katarbei (en rus: Катарбей) és un poble de l'óblast d'Irkutsk, a Rússia, que en el cens del 2010 tenia 456 habitants.

## Referències

* ↑ Bespiatov, T. «Иркутская область» (en rus). [Consulta: 14 febrer 2021].
# Nevera

«Nevera» té aquests significats:
* Nevera o pou de glaç, lloc on tradicionalment es conservava la neu
* Nevera o frigorífic, aparell que serveix per conservar productes a temperatures fredes
* Nevera (grup), grup musical català
* Toponímicament, fa referència als següents llocs:
** Alt de la Nevera, cim de la serra Calderona, al País Valencià.
** Tossal de la Nevera, muntanya de la serra del mateix nom, entre les comarques valencianes dels Ports i l'Alt Maestrat, al País Valencià.
** Puntal de la Nevera, cim de la serra de Malacara, a la Foia de Bunyol, al País Valencià.
# Era Arròca

Era Arròca (francès Larroque) és un municipi occità de Gascunya, en el departament de l'Alta Garona, a la regió d'Occitània.

## Referències

* ↑ Toponímia occitana
# Mètrica

«Mètrica» té aquests significats:
* Mètrica (matemàtiques), objecte matemàtic
* Mètrica (poesia), disciplina que s'ocupa de l'estructura rítmica dels versos i de la seva tècnica de composició
* Mètrica (música), estructura subjacent en la música que es basa en l'aparició periòdica, normalment a intervals regulars, de sons o altres elements accentuats
# Pel·lagra

La pel·lagra (derivat del llombard: pell agra, 'pell aspra') és una malaltia produïda per una deficiència dietètica motivada per la ingestió o absorció inadequada de vitamina B3, niacina, un dels compostos del complex de la vitamina B. Històricament va ser considerada una afecció infecciosa fins als estudis (cap a 1914) de Joseph Goldberger, qui demostrà que era derivada per una deficiència vitamínica. La pel·lagra és freqüent a tot el món però en els països occidentals la incidència és menor, ja que s'afegeix a la farina de blat vitamina B. S'accentua aquesta malaltia en dietes pobres en proteïnes i sobretot si en lloc de blat la dieta està basada en el blat de moro. També poden contraure la pel·lagra les persones amb malalties gastrointestinals que provoquen una mala absorció de vitamines. També en cas d'alcoholisme crònic
El tractament consisteix a administrar niacina i altres vitamines del grup B basades principalment en la dieta adequada.

## Manifestacions clíniques

Generalment, la malaltia comença amb cansament, laxitud, dificultat per dormir i pèrdua de pes. La pell exposada del coll, mans, braços, peus i cames es torna aspra, vermellosa i escamosa, especialment després de l'exposició a la llum solar. També apareixen lesions doloroses a la boca i altres afeccions de l'aparell digestiu, com diarrea.
# James Gardner March

James G. March (Cleveland, 15 de gener de 1928 - ?, 27 de setembre de 2018) fou un economista estatunidenc. Des del 1953 ha estat professor a l'Institut de Tecnologia Carnegie de la Universitat de Califòrnia, i professor emèrit a la Universitat Stanford des del 1970. És membre de la National Academy of Science, de l'American Academy of Arts and Sciences, i de la National Academy of Education, i ha estat membre del National Science Board.
És conegut per la seva investigació sobre la presa de decisions a les organitzacions. És força respectat per la seva ampla perspectiva teòrica que combina teories de psicologia i altres ciències conductuals amb l'economia. Col·laborava amb el psicòleg cognitiu Herbert Simon en uns quants treballs sobre teoria de les organitzacions. També és conegut pel seu treball bàsic sobre la perspectiva conductual en la teoria de l'empresa junt amb Richard Cyert (1963). El març de 1972 treballà juntament amb Olsen i Cohen en la perspectiva de presa de decisions sistemàticament anàrquica coneguda com a Model de Galleda de les Escombraries (anglès Garbage Can Model).

## Obres

* An introduction to the theory and measurement of influence (1955)
* Autonomy As a Factor in Group Organization (1980) ISBN 0-405-12980-7
* Ambiguity and Choice in Organizations (1980) ISBN 82-00-01960-8
* Decisions and Organizations (1988) ISBN 0-631-16856-7
* Rediscovering Institutions (1989) ISBN 0-02-920115-2
* A Primer on Decision Making (1994) ISBN 0-02-920035-0
* Democratic Governance (1995) ISBN 0-02-874054-8
* The Pursuit of Organizational Intelligence (1998) ISBN 0-631-21102-0
* On Leadership (2005) ISBN 1-4051-3247-7

## Bibliografia

* (1972) Michael D. Cohen, James G. March, Johan P. Olsen A Garbage Can Model of Organizational Choice Administrative Science Quarterly, Vol. 17, No. 1. (Mar., 1972), pp. 1-25.[JSTOR] [particularly pp.1-3 & 9-13]
# Konstantín Igropulo

Konstantín Valerièvitx Igropulo (en rus:Константин Валерьевич Игропуло) (Stàvropol, 14 d'abril de 1985) és un exjugador d'handbol rus, que jugava a la posició de lateral dret i actualment entrenador ajudant del FC Barcelona. Entre 2009 i 2012 jugà al FC Barcelona de lateral dret.
Com a jugador era polivalent, tot i que no és massa alt, destaca per la seva qualitat d'un llançament potent i per la seva capacitat golejadora. Arribà al Barça provinent del Txehovskie Medvedi.
El juliol de 2022 fitxà pel Barça com a entrenador ajudant de l'entrenador Antonio Carlos Ortega per les següents dues temporades.

## Referències

* ↑ «Plantilla del FC Barcelona d'handbol de la temporada 2009-2010». Web del FC Barcelona. Arxivat de l'original el 2009-07-17. [Consulta: 22 març 2010].
* ↑ «Konstantin Igropulo, nou ajudant de Carlos Ortega», 07-07-2022. [Consulta: 7 juliol 2022].
# Antoni de Bolòs i Vayreda

Antoni de Bolòs i Vayreda (Olot, 18 de gener de 1889 - Barcelona, 1975), va ser un botànic i farmacèutic català.
Fill de Ramon de Bolòs i Saderra i d'Assumpta Vayreda i Vila naturals d'Olot. Pare d'Oriol de Bolòs i Capdevila, Maria de Bolòs i Capdevila, Xavier de Bolòs Capdevila i Jordi de Bolós Capdevila i avi de Jordi Bolòs i Masclans.
El 1927 va adquirir la Farmàcia Novellas a Antoni Novellas. En botànica va intervenir en nombroses campanyes de recol·lecció per Catalunya, Aragó i València amb els botànics Pius Font i Quer i Eugeni Sierra i Ràfols. El 1934 va començar a treballar com a conservador d'herbaris de l'Institut Botànic de Barcelona. El 1939 fou nomenat director de l'Institut Botànic i posteriorment de l'Institut Municipal de Ciències Naturals. El 1946 fundà la revista Collectanea Botanica.
Fou membre, des del 1926, de la Institució Catalana d'Història Natural i, des del 1959, de la Reial Acadèmia de Farmàcia de Barcelona, que esdevindria la Reial Acadèmia de Farmàcia de Catalunya.
De les seves publicacions, destaca La vegetación de las comarcas barcelonesas (del 1950), en col·laboració amb el seu fill Oriol, i el seu discurs d'ingrés a l'Acadèmia de Farmàcia, Nuevos datos para la historia de la familia Salvador (del 1959).

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ «Baptismes (1885-1894). Pàg.204v. (pdf.pàg.245)». Arxiu Diocesà de Girona. Parròquia Sant Esteve d'Olot, 19-01-1889. [Consulta: 11 novembre 2022].
* ↑ «La farmàcia Bolós». finestresdelamemoria.org. Arxivat de l'original el 23 de maig 2018. [Consulta: 22 maig 2018].
* ↑ «Antoni de Bolòs i Vayreda». Gran Enciclopèdia Catalana. Barcelona: Grup Enciclopèdia Catalana.
* ↑ «Bolòs i Vayreda, Antoni de». Galeria de Científics Catalans. Arxivat de l'original el 23 de maig 2018. [Consulta: 22 maig 2018].
# Nevidzany (Nitra)

* No s'ha de confondre amb Nevidzany (Trenčín).
Nevidzany és un poble i municipi d'Eslovàquia que es troba a la regió de Nitra, al sud-oest del país.
Està ubicat al nord-est de la regió, a uns 120 km a l'est de Bratislava, prop de la frontera amb les regions de Banská Bystrica i Trenčín.

## Història

La primera menció escrita de la vila es remunta al 1113.

## Referències

* ↑ Citypopulation.de Estadístiques del districte de Topoľčany. Consultat el 20 de desembre del 2021.
* ↑ «(eslovac) (anglès) obce.sk». [Consulta: 20 desembre 2021].
# Myliobatis punctata

Myliobatis punctata és una espècie de peix de la família dels miliobàtids i de l'ordre dels myliobatiformes.

## Referències

* ↑ Cuvier, Georges. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides (en francès). París: Deterville, 1817, p. xviii + 532 pàgines.
* ↑ BioLib (anglès)
# Parmenió (arquitecte)

Parmenió (en llatí Parmenion, Παρμενίων fou un arquitecte grec al servei d'Alexandre el Gran per a la construcció de la ciutat d'Alexandria.
El rei macedoni li va donar la superintendència dels treballs d'escultura especialment al temple de Serapis, al que es va anomenar Parmenionis a partir del nom de l'arquitecte, segons diu Juli Valeri. Però Climent d'Alexandria atribueix la gran estàtua de Serapis a Briaxis.

## Referències

* ↑ Parmenion a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 127
# Jesús Galdeano Portillo

Jesús Galdeano Portillo (Iguzkitza, 6 de gener de 1932 - Lizarra, 6 de maig de 2017) va ser un ciclista basc, professional entre 1951 i 1963, durant els quals aconseguí més de vint-i-cinc victòries. En el seu palmarès destaquen tres victòries d'etapa a la Volta a Espanya, a banda de vestir el mallot de líder en l'edició de 1960.

## Palmarès

* 1952
** Campionat de Navarra
** 1r al Gran Premi de Laudio
* 1955
** 1r al Campionat Basco-navarrès de Muntanya
** Vencedor de 2 etapes a la Volta a Andalusia
** Vencedor d'una etapa a la Volta a Espanya
* 1956
** Vencedor d'una etapa a la Bicicleta Eibarresa
* 1957
** Vencedor d'una etapa a la Volta a Llevant
* 1959
** 1r al Circuito Montañés i vencedor de 2 etapes, más 2 etapas
* 1960
** Vencedor d'una etapa a la Volta a Espanya
* 1961
** Vencedor d'una etapa a la Volta a Espanya
** Vencedor d'una etapa a la Volta a Llevant

### Resultats al Tour de França

* 1958. 59è de la classificació general
* 1959. Abandona
* 1960. Abandona

### Resultats a la Volta a Espanya

* 1955. Abandona. Vencedor d'una etapa
* 1956. 33è de la classificació general
* 1957. 34è de la classificació general
* 1959. 10è de la classificació general
* 1960. 21è de la classificació general. Vencedor d'una etapa
* 1961. 25è de la classificació general. Vencedor d'una etapa
* 1963. 54è de la classificació general

### Resultats al Giro d'Itàlia

* 1957. 63è de la classificació general
* 1958. 38è de la classificació general
* 1960. 80è de la classificació general
* 1961. 50è de la classificació general
* 1963. 60è de la classificació general

## Enllaços externs

* Fitxa a sitiodeciclismo.net

## Referències

* ↑ «Fallece Jesús Galdeano, gran ciclista navarro de los 50». diariodenavarra. [Consulta: 10 maig 2017].
* ↑ «Fallece el gran ciclista navarro Jesús Galdeano, ganador de tres etapas de la Vuelta ciclista a España». Navarra.com, 07-05-2017 [Consulta: 10 maig 2017]. Arxivat 12 de maig 2017 a Wayback Machine.
# Joel Sherzer

Joel Sherzer (Filadèlfia, 18 de març de 1942 - Austin, 6 de novembre de 2022) fou un lingüista antropològic nord-americà conegut per les seves investigacions sobre el poble guna de Panamà i es va centrar en l'art verbal i enfocaments centrats en el discurs de la investigació lingüística. Va ser cofundador de l'Archive of the Indigenous Languages of Latin America. Sherzer va acabar el seu doctorat a la Universitat de Pennsilvània el 1968 i després va ensenyar a la Universitat de Texas a Austin durant tota la seva carrera.

## Premis

* 1978 Beca Guggenheim
* 2018 Premi de la Societat per a l'Estudi de les Llengües Indígenes de les Amèriques

## L'Archive of the Indigenous Languages of Latin America

Al llarg de la seva carrera investigadora, Sherzer va observar que els erudits creaven substancials col·leccions de gravacions i textos en llengües indígenes llatinoamericanes, i estava preocupat per la preservació d’aquestes inestimables col·leccions d’art verbal indígena. El 2001, Sherzer, juntament amb Anthony Woodbury i Mark McFarland, van fundar l'Archive of the Indigenous Languages of Latin America per recopilar, digitalitzar i preservar aquests recursos permanentment i posar-los a disposició gratuïta a través d'Internet.

## Obres

* Adoring the saints: Fiestas in Central Mexico. Yolanda Lastra, Dina Sherzer, and Joel Sherzer. Austin: University of Texas Press. 2009
* Stories, myths, chants, and songs of the Kuna Indians. Compiled, edited and translated by Joel Sherzer. Austin: University of Texas Press. 2004
* Speech play and verbal art. Austin: University of Texas Press. 2002.
* Translating Native American Verbal Art: Ethnopoetics and Ethnography of Speaking. Edited by Kay Sammons and Joel Sherzer. Washington, D.C.: Smithsonian Institution Press. 2000.
* Verbal art in San Blas: Kuna culture through its discourse. Cambridge: Cambridge University Press. 1990
* Las culturas nativas Latino Americanas a través de su discurso. Editors Ellen Basso and Joel Sherzer. Quito: Ediciones Abya-Yala. 1990.
* Native American Discourse: Poetics and Rhetoric. Joel Sherzer and Anthony C. Woodbury. Cambridge: Cambridge University Press. 1987.
* Native South American discourse. Editors Joel Sherzer and Greg Urban. Berlin: Mouton de Gruyter. 1986.
* Kuna ways of speaking: An ethnographic perspective. Austin: University of Texas Press. 1983.
* The origin and diversification of language. Edited posthumously by Joel Sherzer Chicago: Aldine-Atherton. 1971.

## Referències

* ↑ «Joel F. Sherzer». Arxivat de l'original el 2019-04-11. [Consulta: 11 abril 2019].
* ↑ «Joel Sherzer» (en anglès americà). [Consulta: 12 abril 2019].
* ↑ «Andrew Garrett: Projects». [Consulta: 12 abril 2019].
* ↑ Kung, Susan; Sherzer, Joel «The Archive of the Indigenous Languages of Latin America: An Overview». Oral Tradition, 28, 2, 01-10-2013, pàg. 379–388.

## Enllaços externs

* Kuna Collection of Joel Sherzer .
* Kuna Photograph Collection of Joel Sherzer
* Fieldwork stories about Joel Sherzer Video recordings [in Spanish and Guna]
# Konstantín Leóntiev

Konstantín Nikolàievitx Leóntiev, rus: Константи́н Никола́евич Лео́нтьев, (Kudinovo, Rússia, 25 de gener de 1831 - Optina, Rússia, 24 de novembre de 1891) va ser un filòsof, escriptor i diplomàtic rus.
Després de graduar-se a l'escola primària a Kaluga (1849) i una breu estada al Liceu Demidov de Iaroslavl, es va convertir en estudiant de la Facultat de Medicina de la Universitat de Moscou (1850-1854). Entre 1854 i 1856 va exercir com a metge militar, participant en la Guerra de Crimea. Després d'haver-se llicenciat el 1857, es va convertir en un metge de casa a la finca del Baró D.G. Rosen. El desembre de 1860, es va traslladar a Sant Petersburg, decidint deixar la medicina per a la literatura. Més endavant, entre 1863 i 1870, fou diplomàtic i exercí com a cònsol en diverses ciutats de Turquia. Durant aquest període es formen els seus punts de vista sociofilosòfics i les simpaties polítiques, així com la inclinació al conservadorisme i la percepció estètica del món. El 1871, després d'haver passat per una profunda crisi moral i una greu malaltia física, que gairebé la va portar a la mort, Leóntiev passa a la reserva de la carrera diplomàtica i decideix prendre els vots i es trasllada al Mont Atos. En 1880, amb 57 anys, va treballar durant una temps com a censor del Comitè de Censura de Moscou. Al gener-abril de 1880, Leóntiev va ser un ajudant de redactor de l'agenda de Varsòvia, on va publicar diversos articles. Després de passar dos anys de meditacions en un convent del Mont Atos es va retirar al monestir Laura de la Santíssima Trinitat i Sant Sergi, a Sérguiev Possad, ciutat que aleshores era coneguda amb el nom de Zagorsk, on es va convertir en monjo poc abans de la seva mort, el 1891, rebent el nom de Climent. El 1891 va morir de pneumònia. Va ser enterrat al monestir de Getsemaní Trinitat-Sergio Lavra, on la seva tomba es troba avui en dia.
La cosmovisió de Leóntiev representa una combinació molt peculiar d'esteticisme, naturalisme i metafísica religiosa. Influït per Nikolai Danilevski va propugnar per a Rússia un messianisme romà d'Orient, polític, social i religiós a L'Orient. Rússia i els eslaus (1885-86). Advocà per la creació d'un gran imperi eslau amb centre a Constantinoble. També va escriure Naši novye christjane F. M. Dostoevskij i graf. Lev Tolstoj (1882).

## Referències

* 1 2 3 «.xml Konstantín Leóntiev». Gran Enciclopèdia Catalana. Barcelona: Grup Enciclopèdia Catalana.
* 1 2 3 Labanov, Sergey. «КОНСТАНТИН ЛЕОНТЬЕВ: ФИЛОСОФ, ЭСТЕТ, ГЕОПОЛИТИК И МОНАХ». Pravoslavie.ru. Arxivat de l'original el 19 de març 2009. [Consulta: 1r setembre 2018].
* 1 2 «Leont´ev, Konstantin Nikolaevič». Treccani. Enciclopedie on line [Consulta: 1r setembre 2018].
# Nera (ciutat hitita)

Nera va ser una ciutat hitita situada vora el territori de Nerik, que els kashka van tenir molt de temps sota el seu domini. La van atacar ja des del segle xvi aC però no la van arribar a ocupar fins aproximadament l'any 1400 aC.
Hattusilis rei d'Hakpis (després rei hitita amb el nom d'Hattusilis III) als començaments del segle xiii aC, va reconstruir la ciutat de Nerik i va fer que les ciutats de Nera i Haštira fossin les seves fronteres i les va convertir en ciutats tributàries.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 211. ISBN 8446022532.
Viccionari